recursal/SuperWikiNEXT-32B huggingface dataset:
**רכס טיטון** (באנגלית: **Teton Range**) הוא רכס הרים קטן יחסית הממוקם בצפון אמריקה, ומהווה שלוחה של הרי הרוקי. הרכס עובר בצד של מדינת ויומינג בגבולה עם איידהו, מעט דרומית לפארק הלאומי ילוסטון. הרי רכס טיטון, שפסגותיהם מכוסות בשלג במשך כל עונות השנה, משתרעים לאורך 65 קילומטרים ולרוחב 11 עד 15 קילומטרים. שתי הפסגות הגבוהות והעיקריות ברכס הן הר גרנד טיטון, שגובהו 4,199 מטרים, והר מוראן שלמרגלותיו אגם ג'קסון, וגובהו 3,842 מטרים. גובהן של עשר פסגות נוספות ברכס הוא יותר מ-3,660 מטרים מעל גובה פני הים. רוב שטחו של הרכס נמצא בתחומי הפארק הלאומי גרנד טיטון.

שמו של הרכס (במקור - "שלושת הטיטונים" Three Tetons Range), ניתן לו על ידי צידים צרפתים מקנדה, שתיארו את ההרים בסלנג צרפתי כחזה נשי. 

תהליך בניית הרי טיטון, המכונה "אורוגנזת לאראמיד", החל בהתרוממות קרקע בצפון-מערב ארצות הברית לפני כ-70 מיליון שנים, תהליך שהביא לבסוף ליצירת הרי הרוקי. תהליך זה ביטל את נתיב המים המערבי של הקרטיקון ויצר מערכת העתקים שלאורכן התרוממו הרמות של צפון אמריקה. סחופת, תוצר בלאי של האזורים שהתרוממו, מילאה אזורים נמוכים, כמו עמק ג'קסון, בעוד שהעתקים הפוכים יצרו את החלק הראשון של רכס טיטון, בתקופת האאוקן. התפרצויות געשיות עזות בתקופת האאוקן באזור ילוסטון, יחד עם התפרצויות געשיות מאוחרות יותר באזור זה מהפליסטוקן, הביאו ליצירת שכבות עבות של סלעים געשיים בעמקים בסביבה. 

רכס טיטון החל לגדול לאורך מערכת ההעתקים שכיוונה צפון דרום בתקופת המיוקן לפני 9 מיליון שנים. אז, החל בתקופת הפליוקן, כיסה אגם טיווינוט לסירוגין את עמק ג'קסון והשאיר משקעים עבים של קרקעית האגם. האגם כבר היה יבש כשסדרה של תקופות קרח בתקופת הפליסטוקן גרמו להופעת קרחונים גדולים ברכס טיטון וברכסים אחרים. בזמן תקופת הקרח הקרה ביותר התלכדו כל הקרחונים כחלק מ"מעטה הקרח הקנדי". הקרחונים סחפו אתם את כל הקרקע מעמק ג'קסון ומהעמקים הסמוכים. קרחונים בתקופות הקרח שבאו אחר־כך ושהיו קרות פחות, תיקנו את הנזק חלקית כשיצרו קרקע בצורת מורינות.

גלריית תמונות
-------------

* אסם ג'ון מולטון בשורה המורמונית במרכז הפארק הלאומי גרנד טיטון. מאחור: הרכס.אסם ג'ון מולטון בשורה המורמונית במרכז הפארק הלאומי גרנד טיטון. מאחור: הרכס.
* מבט מרחוק על הרכסמבט מרחוק על הרכס
* הרכס כפי שהוא נראה בקיץהרכס כפי שהוא נראה בקיץ
* הרכס מושלג בעת החורףהרכס מושלג בעת החורף

ראו גם
------

| מיזמי קרן ויקימדיה |
| --- |
| ויקישיתוף תמונות ומדיה בוויקישיתוף: **גרנד טיטון** |

* הפארק הלאומי גרנד טיטון
* אגם ג'קסון
* הר מוראן

קישורים חיצוניים
----------------

* רכס טיטון, באתר אנציקלופדיה בריטניקה (באנגלית)

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007531884705171
* LCCN: sh85134178
* NARA: 10043853
* VIAF: 243169400
* WorldCat (עם VIAF): 243169400

 |
**לאופולד גוטליב** (**Leopold Gottlieb**‏; 3 ביוני 1879 – 24 באפריל 1934) היה צייר יהודי.

חייו
----

גוטליב נולד למשפחה יהודית מסורתית בעיירה דרוהוביץ' שבגליציה, אז חלק מן האימפריה האוסטרו-הונגרית (כיום באוקראינה). הוא נולד כחודש לפני פטירת אחיו, הצייר מאוריצי גוטליב, אך הלה לא פגש אותו מעולם, כיוון שהתגורר אז ונפטר בקרקוב. הוריו עודדו אותו ללמוד אמנות.

גוטליב למד בקרקוב בין השנים 1896–1902, ובשנת 1903 עבר ללמוד במינכן. הוא הושפע מגישת האימפרסיוניזם ועבר לפריז על מנת ללמוד אותה. גוטליב התחבר לקבוצת ציירים יהודיים שחיו באותה תקופה בפריז, "האסכולה של פריז", ובהם מודיליאני. בשנת 1905 הציג גוטליב בסלון הסתיו בפריז פורטרטים המעידים על גישתו האישית לקוביזם. מאז המשיך והציג את ציוריו בתערוכות ארציות בברלין, בווינה במינכן ובפריז.

ב-1906 שהה תקופה קצרה בירושלים, בבצלאל ולאחר מכן חזר ללמוד בפריז. חזר לארץ ישראל ושהה בה בין השנים 1910–1913, שבהן לימד בבצלאל.

בין השנים 1914–1916 השתתף כלוחם בלגיון הפולני של פילסודסקי. בתקופה זו הוא רשם כ-1,000 רישומי מלחמה, המתארים דמויות של חבריו לנשק, וכן סצנות של מלחמה. רישומים אלה פורסמו בשם "תיק הלגיונות", והוצגו במספר תערוכות באירופה.

בשנת 1933, עם עליית הנאצים לשלטון בגרמניה, כשנה לפני מותו של גוטליב, נטו חלק מיצירותיו לשאת אופי טראגי. גוטליב נפטר בפריז ב-22 באפריל 1934.

דרכו האמנותית של לאופולד גוטליב משקפת למעשה את השינויים הגדולים שחלו בעולם האמנותי של מזרח אירופה במשך עשרות שנים. זאת בהמשך לכך שהוא למד במהירות את הזרמים של האמנות בדורו. סגנונו מתאפיין בדיוקני נשים מלאי חן ואצילות, רישומים קלאסיים שנמנעים מפרטים מיותרים, גוונים בהירים ועדינים בציורי גואש, חיסכון חמור בצבעים, ותחריטים הנחשבים ליצירות מופת באמנות. 

ציוריו ורישומיו של גוטליב מוצגים במוזיאונים רבים בעולם, וחלקם מוצגים גם במוזיאונים בישראל.

נכדו של לאופולד גוטליב הוא יואל גוטליב, אשר נהרג במלחמת יום כיפור, ולזכרו הסרט "הגוטליב האחרון".

מציוריו
-------

* "מונסניור 10", ציור של גוטליב משנות העשרים"מונסניור 10", ציור של גוטליב משנות העשרים
* 
* 
*

קישורים חיצוניים
----------------

ויקישיתוף מדיה וקבצים בנושא **לאופולד גוטליב** בוויקישיתוף

הערות שוליים
------------

1. ↑  דן לביא, ‏הפתק שהוביל למסע מרתק לחייו של יואל, באתר ישראל היום, 17 באפריל 2018
2. ↑   הגוטליב האחרון | סיפור מסע בעקבות יואל גוטליב שנהרג במלחמת יום הכיפורים, סרטון באתר יוטיוב (אורך: 50:32)

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007522943805171
* GND: 116794224
* ISNI: 0000 0001 0971 9116
* LCCN: no2012030584
* RKD: 32950
* ULAN: 500094346
* VIAF: 52450799
* WorldCat: lccn-no2012030584

 |
קניון נהר טארה. גולשים באומגה מעל הקניון שבתחתיתו זורם נהר טארה
גשר ג'ורג'וויצ'ה
**קניון נהר טארה** (בסרבית **Kanjon rijeke Tare**) נמצא בפארק הלאומי דורמיטור במונטנגרו. הוא הארוך ביותר במונטנגרו. אורכו 82 ק"מ ועומקו המקסימלי הוא 1300 מטר, דבר המעניק לו את התואר של הקניון העמוק ביותר באירופה והשני בעולם אחרי הגרנד קניון. בתחתיתו זורם נהר טארה.

הנהר טארה מתחיל בדרום מונטנגרו באלפים הדינרים. אורכו 144 ק"מ מתוכם 104 ק"מ בתחום מונטנגרו ו-40 ק"מ בתחום בוסניה והרצגובינה. הוא זורם בתחילה צפונה ואחר כך מערבה שם הוא זורם בתחתית קניון טארה. בבוסניה והרצגובינה הוא מתחבר לנהר פיבה ויוצר את נהר דרינה הנשפך לנהר סאווה, יובל גדול של הדנובה.

בגלל הבדלי הגבהים יש מפלים רבים לאורך הנהר ומפותח בו ספורט הרפטינג.

גשר ג'ורג'וויצ'ה
----------------

גשר ג'ורגוויצ'ה (בסרבית - Đurđevića) נמצא ליד העיירה ז'אבליאק (Žabljak). זה גשר בטון הנמתח מעל קניון טארה ונהר טארה הזורם בתוכו. אורכו 365 מטר וגבהו מעל נהר טארה הוא 172 מטר. יש בו חמש קשתות שהגדולה ביותר אורכה 116 מטר. הגשר נבנה בתקופת ממלכת יוגוסלביה בשנים 1938–1940 כפי שכתוב בלוח המתכת בכניסה אליו. עם השלמתו הוא היה גשר הרכב הגדול ביותר באירופה.

לאחר כיבוש יוגוסלביה על ידי הצבא הגרמני באפריל 1941, שלטו הכוחות האיטלקים ברוב שטח מונטנגרו כולל קניון טארה. במקום התפתחה מלחמת גרילה על ידי פרטיזנים. ב-1942 פתחו האיטלקים באופנסיבה וכבשו את גשר ג'ורג'וויצ'ה שהיה חיוני למעבר כוחותיהם. הפרטיזנים החליטו לפוצץ את הגשר. הם השתמשו בשירותיו של המהנדס היהודי של הגשר יעקב לזר (Lazar Jauković) שידע את מקומות התורפה של הגשר והדריך אותם היכן יש להניח את חומר הנפץ. הוא נתפס על ידי האיטלקים והוצא להורג על הגשר.

לוחית זיכרון לזכרו נמצאת בכניסה לגשר אשר שוקם ב-1946.

גלריה
-----

* לוחית זיכרון ליעקב לזרלוחית זיכרון ליעקב לזר
* גשר ג'ורג'וויצ'הגשר ג'ורג'וויצ'ה
* נהר טארהנהר טארה
* לוחית זיכרון על בניית גשר ג'ורג'וויצ'הלוחית זיכרון על בניית גשר ג'ורג'וויצ'ה

קישורים חיצוניים
----------------

ויקישיתוף מדיה וקבצים בנושא **קניון נהר טארה** בוויקישיתוף
* נהר וקניון טארה, באתר Montenegro (באנגלית)
* גשר ג'ורג'וויצה, באתר waymarking (באנגלית)
* גשר טארה (ג'ורג'וויצ'ה), באתר highest bridges (באנגלית)
**ג'ואי אריאס** (באנגלית: **Joey Arias**;‏ נולד ב-3 באוקטובר 1949,פאייטוויל) הוא אמן, שחקן קולנוע ואמן דראג אמריקאי.

ביוגרפיה
--------

ג'ואי אריאס נולד בפאייטוויל שבקרולינה הצפונית וכאשר הוא היה בן שש המשפחה עברה ללוס אנג'לס.

לאחר סיום בית הספר הוא התחיל להופיע כזמר ובשנת 1976 הוא עבר לניו יורק. בהיותו בניו יורק הוא הכיר את קלאוס נומי והופיע לציוד והיה מעצב תלבושות. הוא גם הופיע בהופעות משותפות עם אן מגנוסון. הוא היה פעיל מאוד בסצנת ההופעות בעיר ניו יורק במהלך שנות ה-90 של המאה ה-20.

בשנת 2003 ג'ואי אריאס עבר ללאס וגאס בה הופיע בהופעות של "סירק דו סוליי" שנערכו ב-New York-New York Hotel and Casino. לאחר שש שנים, בשנת 2009 הוא חזר לניו יורק ויככב בהופעה "אריאס עם טוויסט". בהמשך מחזה הוצג בפריז ובלוס אנג'לס. בשנת 2011 הוצגה בגרסה המורחבת של המחזה.

ג'ואי אריאס משחקת בסרטי קולנוע. בשנת 1995 היה לו הופעת אורך בסרט "קדילאק של סופשבוע". בשנת 2016 היא הצטלמה בסרט ספרדי לצד אמנדה לפור.

בשנת 2014 הוא התחתן עם בן זוגו רבת שנים אך כעבור כמה שנים הם התגרשו.

קישורים חיצוניים
----------------

ויקישיתוף מדיה וקבצים בנושא **ג'ואי אריאס** בוויקישיתוף
* 

* אתר האינטרנט הרשמי של ג'ואי אריאס
* ג'ואי אריאס, ברשת החברתית טוויטר

* ג'ואי אריאס, במסד הנתונים הקולנועיים IMDb (באנגלית)

* ג'ואי אריאס, באתר MusicBrainz (באנגלית)

* ג'ואי אריאס, באתר Discogs (באנגלית)

* ג'ואי אריאס, באתר Songkick (באנגלית)

|  |  |
| --- | --- |
| בקרת זהויות עריכת הנתון בוויקינתונים | 
* LCCN: nr2005022820
* MusicBrainz: 32db6e24-4642-4a18-8873-49df53788d90
* SNAC: w6bm78wr
* VIAF: 19636144
* WorldCat: lccn-nr2005022820

 |
פירוש נוסף ערך זה עוסק ברכס במינסוטה. אם התכוונתם למשמעות אחרת, ראו רכס ורמיליון.

**רכס ורמיליון** (באנגלית: **Vermilion Range**) הוא רכס הרים במדינת מינסוטה שבארצות הברית.

הרכס ממוקם בין העיר טאוור ובין העיר אילאי.

ברכס מצויים מרבצים משמעותיים של עפרות ברזל; ולצד רכס מסאבי ורכס קויונה הם מהווים את רכסי הברזל של מינסוטה.

היסטוריה
--------

בשונה מרכס מסאבי בו עפרות הברזל מצויות בסמוך לפני הקרקע, כך שניתן לכרות אותן בחפירת בורות, ברכס ורמיליון (וברכס קווינה) העפרות מצויות עמוק באדמה, ועל כן, על מנת להוציאן, נדרשים לחפור מכרות עמוקים. עומקו של מכרה סאודאן מגיע לעומק של 800 מטרים מתחת לאדמה.

הכרייה ברכס החלה בשנת 1883.

ברכס פעלו 11 מכרות, שחמשה מהם באזור העיר אילאי. המכרות הפיקו 70 מיליון טונות של עפרות ברזל.

בין השנים 1930–1835 מחצית מכריית עפרות הברזל בעולם הייתה ממכרות מינסוטה. בשנת 1951 נכרו במכרות אלה 82% מעפרות הברזל שנכרו בארצות הברית.

המכרה הגדול ביותר שפעל ברכס - מכרה סאודאן נסגר בשנת 1962. המכרה אחרון באזור נסגר בשנת 1964.

לקריאה נוספת
------------

• R. D. COTTER, H. L. YOUNG, L. R. PETRI, and C. H. PRIOR, **Ground and Surface Water in the Mesabi and Vermilion Iron Range Area Northeastern Minnesota**, 1759
• Richard W. Ojakangas, **Minnesota's Geology**, PP 126-127, 179-181

קישורים חיצוניים
----------------

* רכס ורמיליון באתר mindat (מידע על מכרות)
* ההיסטוריה של המכרות במינסוטה, באתר ממשלת מינסוטה
* ההיסטוריה של הכרייה במינסוטה
* ההיסטוריה של מכראה סאודאן באתר האגודה ההיסטורית של מינסוטה

הערות שוליים
------------

1. 1 2 3  ההיסטוריה של הכרייה ברכס ורמיליון
2. ↑  ההיסטוריה של הכרייה במדינת מינסוטה
**לאופולד השני, דוכס אוסטריה** (1328 – 10 באוגוסט 1344), חבר בבית הבסבורג, היה בנו הצעיר של הדוכס אוטו העליז.

ביוגרפיה
--------

אשתו הראשונה של אוטו הייתה אליזבת מבוואריה, בתו של שטפן הראשון, דוכס בוואריה מנישואיו ליוטה משווידניץ. נולדו להם שני בנים, לאופולד ואחיו פרידריך השני (1327–1344), ולאחר מות אביהם בשנת 1339 שניהם היו דוכסי אוסטריה בתואר, אך שניהם מתו לפני התבגרותם. ב-10 באוגוסט 1344, בגיל שש עשרה, מת לאופולד בפתאומיות. ב-11 בדצמבר 1344, ארבעה חודשים לאחר מכן, מת גם אחיו פרידריך באופן פתאומי. בשני המקרים היו חשדות להרעלה. המרוויח ממותם היה דודם אלברכט השני, דוכס אוסטריה, אחיו של אוטו, שהמשיך לשלוט באוסטריה עד מותו בשנת 1358.

קישורים חיצוניים
----------------

ויקישיתוף מדיה וקבצים בנושא **לאופולד השני, דוכס אוסטריה** בוויקישיתוף

הערות שוליים
------------

1. 1 2  Constantin von Wurzbach, 'Habsburg, Leopold II (Herzog von Oesterreich)' in *Biographisches Lexikon des Kaiserthums Oesterreich*, vol. 6 (Vienna: L. C. Zamarski, 1860), p. 411

|  |  |
| --- | --- |
| בקרת זהויות עריכת הנתון בוויקינתונים | 
* GND: 13796594X
* VIAF: 86125810
* WorldCat (עם VIAF): 86125810

 |
**פייטרו טאקה** (באיטלקית: **Pietro Tacca**; ‏ 1577, קרארה – 1640, פירנצה) היה פסל איטלקי, תלמיד וממשיך של ג'אמבולוניה שהחל ליצור בסגנון מנייריסטי והמשיך ליצור בסגנון הבארוק.

הצטרך לסטודיו של ג'אמבולוניה בגיל 15, ובגיל 31 לאחר מותו של ג'אמבולוניה, השלים את עבודותיו הבלתי גמורות והחליף אותו כפסל החצר של מדיצ'י הדוכס הגדול של טוסקנה, וכמן ג'אמבולוניה התמחה בפיסול בברונזה.

יצירתו מזרקת חזיר הבר של פירנצה (פורצ'לינו) הפכה לאחד מסמליה של פירנצה, המקור נשמור במוזיאון בארדיני בפירנצה והיא מהווה העתק ברונזה של פסל שיש רומי עתיק השמור בגלריית אופיצי המבוסס על מיתוס חזיר הבר הקלידוני מהמיתולוגיה היוונית.

יצירתו האחרונה הייתה פסל פליפה הרביעי, מלך ספרד על פי עיצוב של דייגו ולאסקס המבוססת כנראה על ציור אבוד של פטר פאול רובנס ויציבותה המאתגרת תוכננה על ידי גלילאו גליליי.

לאחר מותו החליף אותו כראש הסטודיו בנו פרדיננדו טאקה שהיה גם האדריכל של תיאטרו דלה פרגולה ולאחר מותו של פרדיננדו החליף אותו כראש הסטודיו ג'ובאני בטיסטה פוג'יני.

גלריה
-----

* העתק פורצ'לינו - מזרקת חזיר הבר של פירנצה בלוג'ה דיי מרקטו נואובוהעתק פורצ'לינו - מזרקת חזיר הבר של פירנצה בלוג'ה דיי מרקטו נואובו
* חטיפתה של דייאנירה בידי הקנטאור נסוס בארמיטאז'חטיפתה של דייאנירה בידי הקנטאור נסוס בארמיטאז'
* מזרקת מפלצות הים בכיכר סנטיסימה אנונציאטה (הבשורה הקדושה) בפירנצהמזרקת מפלצות הים בכיכר סנטיסימה אנונציאטה (הבשורה הקדושה) בפירנצה
* אחד המורים מתוך מצבת ארבעת המורים בליבורנואחד המורים מתוך מצבת ארבעת המורים בליבורנו
* פסל פרדיננדו הראשון דה מדיצ'י, הדוכס הגדול של טוסקנה מאת ג'אמבולוניה שהושלם על ידי טאקה בכיכר סנטיסימה אנונציאטה בפירנצהפסל פרדיננדו הראשון דה מדיצ'י, הדוכס הגדול של טוסקנה מאת ג'אמבולוניה שהושלם על ידי טאקה בכיכר סנטיסימה אנונציאטה בפירנצה
* פסל פליפה השלישי, מלך ספרד בפלאסה מאיור במדריד של ג'אמבולוניה שהושלם על ידי של פייטרו טאקה.פסל פליפה השלישי, מלך ספרד בפלאסה מאיור במדריד של ג'אמבולוניה שהושלם על ידי של פייטרו טאקה.
* פסל פליפה הרביעי, מלך ספרד בפלאסה דה אוריינטה בארמון המלכותי של מדרידפסל פליפה הרביעי, מלך ספרד בפלאסה דה אוריינטה בארמון המלכותי של מדריד

קישורים חיצוניים
----------------

ויקישיתוף מדיה וקבצים בנושא **פייטרו טאקה** בוויקישיתוף

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007427506205171
* BNE: XX1161325
* BnF: cb14935862v (data)
* GND: 118801171
* ICCU: PALV009497
* ISNI: 0000 0000 8083 1824
* LCCN: n83206118
* NTA: 071332332
* RKD: 76365
* SUDOC: 093178670
* ULAN: 500007371
* VIAF: 3267128
* WorldCat: lccn-n83206118

 |
**פרדיננד פדורוביץ' רויס** (בגרמנית: **Ferdinand Friedrich von Reuss**, נקרא בקיצור **פ. פ. רויס**) היה פרופסור לכימיה באוניברסיטת מוסקבה ודוקטור לרפואה וכירורגיה. היה חבר באקדמיה למדעים בסנט פטרסבורג (מאז 1805), ובאקדמיה לרפואה וכירורגיה (מאז 1828).

ביוגרפיה
--------

רויס נולד בטיבינגן ב-26 בינואר 1778.

בשנת 1800, כשהיה בן 22, קיבל תואר ברפואה מאוניברסיטת טיבינגן, ועבר לגטינגן לגור עם דודו, פרופסור ומנהל ספריית אוניברסיטת גטינגן. בשנת 1801 סיים רויס לימודי דוקטור לרפואה וכירורגיה וקיבל תואר פריבט-דוצנט בכימיה.

בשנת 1803 הוא הוזמן לאוניברסיטת מוסקבה כדי לעבוד כפרופסור לכימיה בפקולטה למתמטיקה ופיזיקה, שם הוא נשאר עד 1832. בשנת 1804 קיבל תואר פרופסור אורח, בשנת 1808 הפך לפרופסור מן המניין, ובשנת 1830 - פרופסור מכובד. בהשתתפותו נוצרה המעבדה הכימית הראשונה עבור המחלקה לפיזיקה ומתמטיקה באוניברסיטה. באותה עת הוא היה פרופסור במחלקה לכימיה (1817–1839) בסניף במוסקבה של האקדמיה לרפואה וכירורגיה ושם עמד בראש המחלקה להיסטוריה, מתודולוגיה ובין היוצרים של האנציקלופדיה לרפואה. הוא הפך לאקדמאי בשנת 1828 וקיבל את התואר 'חבר כבוד' בשנת 1839. רויס נהג להרצות בלטינית, שפה בה דיבר באופן שוטף. הוא אף העביר הרצאות ציבוריות בצרפתית.

עד שנת 1845 בערך עוד עבד רויס ברוסיה, אך אז פרש מהאוניברסיטה וחזר למולדתו, שם נשאר עד למותו ב־22 באפריל 1856 (בגיל 74).

הערות שוליים
------------

1. ↑    
שגיאות פרמטריות בתבנית:צ-מאמר   
פרמטרי חובה [ מחבר ] חסרים , עד אז הייתה רק הפקולטה לרפואה
2. ↑  ****Зайцева Е А. РЕЙСС Фёдор Фёдорович (von Reuss Ferdinand Friedrich) // А. Ю. Андреев, Д. А. Цыганков Императорский Московский университет: 1755—1917 : энциклопедический словарь. — М.: Российская политическая энциклопедия (РОССПЭН), 2010. — С. 614—615.**
— מסת"ב 978-5-8243-1429-8.**

|  |  |
| --- | --- |
| בקרת זהויות עריכת הנתון בוויקינתונים | 
* GND: 116453672
* VIAF: 20432284
* WorldCat: viaf-20432284

 |
**נבחרת מיוט בכדורגל** היא נבחרת הכדורגל של האי מיוט שבשליטת צרפת הנמצא באוקיינוס ההודי, בין מדגסקר לצפון מוזמביק.

הנבחרת נשלטת על ידי התאחדות הכדורגל של מיוט. הנבחרת אינה חברה בפיפ"א או ב AFC ולכן איננה מורשית להשתתף בגביע העולם בכדורגל או בגביע אפריקה לאומות.

בשנים 2010, 2012 שיחקה בגביע המושבות מעבר לים של צרפת בכדורגל. במשחק על המקום השלישי הפסידה לנבחרת גוואדלופ.

בשנת 2007 הנבחרת השתתפה בפעם הראשונה במשחקי איי האוקיינוס ההודי וסיימה במקום השלישי אחרי הפסד בחצי הגמר לנבחרת מדגסקר וניצחון במשחק על המקום השלישי על נבחרת מאוריציוס. בשנת 2011 הנבחרת השתתפה בפעם השנייה במשחקי איי האוקיינוס ההודי וסיימה במקום הרביעי אחרי הפסד בחצי הגמר לנבחרת מאוריציוס והפסד במשחק על המקום השלישי לנבחרת ראוניון.

כל גביעי המושבות מעבר לים של צרפת בכדורגל
-----------------------------------------

* 2008 - שלב הבתים
* 2010 - מקום רביעי
* 2012 - מקום רביעי

| נבחרות כדורגל של המושבות מעבר לים של צרפת |
| --- |
| 

|  |
| --- |
| גוואדלופ • גיאנה הצרפתית • ואליס ופוטונה • טהיטי • מיוט • מרטיניק • סן ברתלמי • סן מרטן • סן-פייר ומיקלון • קלדוניה החדשה • ראוניון |

 |
**עיבל לשם רמתי** (נולדה בשנת 1961) היא שחיינית עבר ישראלית, אלופת ישראל במשחי הפרפר. ד"ר להיסטוריה ולפילוסופיה של המדע ולימדה באוניברסיטה העברית בירושלים, באוניברסיטת בר-אילן ובסמינר הקיבוצים.

ביוגרפיה
--------

לשם גדלה בקיבוץ אורים והתאמנה בקבוצת השחייה של הקיבוץ ואחר כך בקבוצת השחייה של הפועל מרחבים בהדרכתו של עמי לוויתן.

### קריירה כשחיינית

#### 1975

באליפות ישראל בשחייה לנוער שנערכה בווינגייט באוגוסט 1975 זכתה לשם במדליית זהב במשחה ל-100 מטר פרפר בתוצאה של 1:14.7 דקות.

#### 1976

במשחקי ספורט הפועלים שנערכו בהולנד ביוני 1976 זכתה לשם במדליית ארד במשחה ל-100 מטר פרפר בתוצאה של 1:14.54 דקות.

בתחרות חצי גמר אליפות ישראל לנוער שנערכה בקיבוץ צרעה ב-31 ביולי אותה שנה קבעה לשם במשחה ל-200 מטר פרפר תוצאה של 2:34.1 דקות, תוצאה טובה יותר מהשיא הישראלי של רעיה צורף (2:35.9 דקות).

באליפות ישראל בשחייה לנוער שנערכה באוגוסט אותה שנה זכתה לשם בשתי מדליות זהב, במשחה ל-100 מטר פרפר בתוצאה של 1:11.5 דקות ובמשחה ל-200 מטר פרפר בשיא ישראלי חדש לנערות גיל 16 של 2:36.8 דקות.

##### אלופת ישראל

באליפות ישראל בשחייה שנערכה בווינגייט באוקטובר אוקטובר אותה שנה זכתה לשם בשתי מדליות זהב, במשחה ל-100 מטר פרפר בתוצאה של 1:12.1 דקות, לפני שוש עזרתי מהפועל חולון/בת ים (1:12.8 דקות) ומיכל וינברג מברית מכבים עתיד (1:13.1 דקות) ובמשחה ל-200 מטר פרפר בתוצאה של 2:39.0 דקות, לפני אסנת ארליך מהפועל חולון/בת ים (2:39.2 דקות) ושוש עזרתי (2:39.7 דקות).

באליפות הפועל בקרב-רב שנערכה בקיבוץ גבעת חיים בסוף חודש אוקטובר אותה שנה זכתה לשם במדליית כסף בתוצאה של 7:58 דקות, אחרי טובה אברמוב מהפועל חולון/בת ים (7:55 דקות) ולפני ורד כהן מהפועל רמות השבים (8:05 דקות)

### קריירה אקדמית

ד"ר לשם עבדה כמרצה להיסטוריה ופילוסופיה של המדע באוניברסיטה העברית בירושלים, באוניברסיטת בר-אילן ובסמינר הקיבוצים. במחקרה האקדמי עסקה בעבודתו המדעית והרוחנית של אייזק ניוטון.

ספריה
-----

* **אייזק ניוטון ובית המקדש**, מדע, קבלה ומה שביניהם, הוצאת רזיאל, מגדל, 2005
* **המסע להמסת המאסה**, עץ החיים הקבלי והדינמיקה של תהליכי מודעות, הוצאת רזיאל, 2007

ראו גם
------

| עיינו גם בפורטל: |
| --- |
|  | **פורטל שחייה** |

קישורים חיצוניים
----------------

* בית מדרש רזיאל - עיבל לשם רמתי
* ד"ר עיבל לשם רמתי, על חומר ורוח ומה שביניהם, כתביו של ניוטון, באתר ynet, 27 ביולי 2004
* אורי ירון, דור חדש בבריכה, מעריב, 13 באוקטובר 1976
* מחנה בניין בנגב, דבר, 12 במאי 1980
* עיבל לשם רמתי, דף שער בספרייה הלאומית

הערות שוליים
------------

1. ↑  יעקב פתאל, עתודת השחיינים הבריקה באליפות הנוער בוינגייט, דבר, 17 באוגוסט 1975
2. ↑  מדליות זהב נוספות לשחייני הפועל בהולנד, דבר, 21 ביוני 1976
3. ↑  תוצאה טובה משיא ישראל ב-200 פרפר, מעריב, 1 באוגוסט 1976
4. ↑  אורי ירון, כל אלופי הנוער בשחיה, מעריב, 15 באוגוסט 1976
5. ↑  יעקב פת-אל, שני שיאים, תוצאה השווה לשיא ושני שיאי נוער, דבר, 10 באוקטובר 1976
6. ↑  ניר שמיר גמל לדן ברנר ב-200 מ' חתירה -2:02.9 ד', דבר, 11 באוקטובר 1976
7. ↑  שחיה, דבר, 24 באוקטובר 1976

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007310678805171
* ISNI: 0000 0000 6657 8981
* LCCN: n2003093168
* SUDOC: 074543849
* VIAF: 44550433
* WorldCat (עם VIAF): 44550433

 |
**צווח כִּכְרוּכְיָה** הוא ניב ארמי-תלמודי שמופיע גם מאוחר יותר בספרות ההלכה ופירושו "צועק בקול גדול". בדרך כלל משמש הביטוי לאדם נואש שלא שומעים לו או לאדם הבטוח בצדקתו ומנסה להוכיחה תוך תימהון רב על חוסר הקבלה של הצד השני.

מקור הביטוי
-----------

מקור הביטוי הוא בתלמוד הבבלי, במסכת קידושין, בסוגיה העוסקת בדיני קידושי נערה:

> 
> רבי אסי לא על לבי מדרשא אשכחיה לרבי זירא אמר ליה מאי אמור האידנא בי מדרשא אמר ליה אף אנא לא עייל ר' אבין הוא דעייל ואמר חברותא כולה כר' יוחנן **וצווח ריש לקיש כי כרוכיא** "ויצאה והיתה" וליכא דאשגח ביה.
> 
> 
> 
> — תלמוד בבלי, מסכת קידושין, דף מ"ד, עמוד א'.
> 

התלמוד עוסק במחלוקת בין רבי יוחנן לריש לקיש בשאלה האם להשוות בין קידושין לגירושין בדין קבלת קידושין לנערה. במהלך הסוגיה, מביא התלמוד סיפור בו רבי אסי שואל את רבי זירא מה נאמר בבית המדרש. רבי זירא עונה לו בשם רבי אבין שכל חבורות בית המדרש נמנו וגמרו לפסוק כרבי יוחנן, וריש לקיש צעק לעומתם את הלימוד הידוע מן הפסוק בספר דברים - "ויצאה והיתה לאיש אחר" - להשוות דיני גירושין לקידושין, אך אף אחד לא השגיח בו.

פירושו המילולי
--------------

על פי רש"י, פירוש המילה כרוכיא הוא עגור. את הפסוק "וְתֹר וְסִיס וְעָגוּר" מתרגם יונתן "וְשַׁפְנִינָא וְכוּרְכַיָא וּסְנוּנִיתָא" כך שנראה לכאורה שפירוש המילה "עגור" הוא בכלל "סנוניתא". על כך כותב יוסף שיינהאק בספרו "תולדות הארץ" כי המילים התחלפו בתרגום ו"סנוניתא" אמורה להיות פירושה של "סיס".

העגור נקרא גם כרוכיה משום שיש לו קנה נשימה ארוך, כרוך ומפותל סביב עצמו, המאפשר לו להשמיע קול עמוק וגרוני שנשמע למרחק רב.

השימוש בביטוי
-------------

הביטוי משמש בספרות התורנית בעיקר כזעקה על קיום מנהג או דעה מסוימים. למשל, רבי ירוחם פישל פרלא בביאורו על ספר המצוות של הרס"ג, משתמש בביטוי על מנת לבטא את הביקורת הגדולה של הרמב"ם על מנהג מסוים:

> 
> וכבר צווח הרמב"ם ז"ל כאן על דעתם זו ככרוכיא. וכתב שזו היא טעות גדולה ומגונה מאוד....
> 
> 
> 
> — ביאור הגרי"פ על ספר המצוות לרס"ג, מבוא, ו
> 

הביטוי משמש גם לאדם הצועק ולא שומעים לו. דוגמה לכך ניתן למצוא בשו"ת מהרשד"ם:

> 
> שאלת על מי שנדהו תלמיד חכם והוא צווח וצועק ככרוכיא קודם ואח"כ שרצונו להיות ציית דינא כו'
> 
> 
> 
> — שו"ת מהרשד"ם, יורה דעה, צו
>

ראו גם
------

* כרוכיה

קישורים חיצוניים
----------------

| מיזמי קרן ויקימדיה |
| --- |
| ויקימילון ערך מילוני בוויקימילון: **כרוכיה** |

הערות שוליים
------------

1. ↑  ספר דברים, פרק כ"ד, פסוק ב'
2. ↑  כרוכיה בוויקימילון
**עיבוד תמונה מגמתי**, **טפלול תמונה** או **מניפולציה של תמונה** (באנגלית: **Photo manipulation**) הוא תהליך המבוצע על ידי אמן באמצעות כלים מתאימים כדי לקבל מן התמונה את התוצאה הרצויה. המונח מתייחס כיום בעיקר לעיבוד תמונה ממוחשב, בו ניתן לבחור מתוך יישומי תוכנה רבים ומגוונים, החל ביישומים מקצועיים ועד תוכנת הדמיה בסיסית למשתמש המזדמן.

תהליך זה היה ניתן לביצוע גם קודם לעידן המחשב, כאשר האמצעים הנפוצים ביותר היו לרוב חדר חושך, דיו, ומברשות אוויר. כיום, התהליך ניתן לביצוע על ידי תוכנות מחשב המתמחות בעיבוד תמונה; אחת מן המפורסמות שבהן היא תוכנת פוטושופ מבית אדובי מערכות. בישראל, שמה של תוכנת פוטושופ הפך לשם גנרי לכלל תהליך עיבוד התמונה, ובמדיה ההמונית מרבים לתאר את התהליך כ"עשיית פוטושופ"

סוגי העריכה הדיגיטלית המגמתית
-----------------------------

בעריכה דיגיטלית בדרך כלל מצלמים את התמונות במצלמה דיגיטלית ואפשר לקבל את הקלט ישירות למחשב. אפשר להעביר לפורמט דיגיטלי גם שקפים, תשלילים או תמונות מודפסות, וזאת באמצעות סורק. את התמונות ניתן להשיג גם ממאגרי תמונות לצרכים ספציפיים. עם הופעתם של המחשבים, משטחים לרישום דיגיטלי והמצלמות הדיגיטליות, תחת המושג "עריכת תמונות" כוללים כיום את כל מה שניתן לבצע על הצילום, בין בחדר חושך או באמצעים ממוחשבים. לא פעם טפלול התמונה בולט ביותר, ובא לידי ביטוי לא רק בשינויים עדינים באיזון בין הצבעים או בקונטרסט, אלא אפילו ב"הלבשת" הראש על גוף שונה, בהעלמת דמויות או חלקי גוף מן התמונה או בשינוי הטקסט על גבי שלטים, לדוגמה. 

תוכנת עריכת תמונות יכולה לשמש ליצירת אפקטים ועיוות תמונה עד לקבלת התוצאה הרצויה. התוצאה המתקבלת עשויה להיות דומה במעט לתמונה המקורית – ואף להיות שונה ממנה כמעט לגמרי. עיבוד תמונה מגמתי מקובל כיום כסוג של אמנות.

### תת-סוגים של ריטוש תמונה דיגיטלית

ריטוש טכני
עיבוד לצורך שיקום התמונה או שיפורה (התאמת צבעים / ניגודיות / איזון לבן, חדות, רעש, הסרת אלמנטים או פגמים גלויים על עור או חומרים).

ריטוש יצירתי
משמש כסוג של אמנות או לשימוש מסחרי. בריטוש יצירתי עורכים את התמונה ליצירת תמונות מלוטשות ומעניינות יותר, לצורכי אופנה, יופי או צילום פרסומת. 

אחד התחומים הבולטים ביותר בריטוש היצירתי הוא הרכבת תמונה (compositing), שבה האמן הדיגיטלי משתמש במספר תמונות כדי ליצור תמונה אחת. כיום משמשת גרפיקה ממוחשבת תלת-ממדית יותר ויותר להוספת אלמנטים או אפילו מקומות ורקעים. בסוג זה של הרכבת תמונה נעשה שימוש נרחב במקרים שבהם יהיה קשה או אפילו בלתי אפשרי מבחינה טכנית לבצע צילום קונבנציונלי באתר או אפילו בסטודיו.

ראו גם
------

* שערוריית תמונת קרי-פונדה

קישורים חיצוניים
----------------

ויקישיתוף מדיה וקבצים בנושא **עיבוד תמונה מגמתי** בוויקישיתוף

הערות שוליים
------------

1. ↑  דוגמה לשימוש במונח
2. ↑  חוק הגבלת משקל בתעשיית הדוגמנות זכה גם כן לכינוי "חוק הפוטושופ" במדיה ההמונית
שחקני נבחרת מונטנגרו (בכובעים לבנים) במשחק מול נבחרת קרואטיה באליפות אירופה ב-2010
**נבחרת מונטנגרו בכדורמים** מייצגת את מונטנגרו בטורנירי כדורמים בינלאומיים: אליפות העולם, אליפות אירופה והמשחקים האולימפיים.

מונטנגרו הייתה מאז 1917 חלק מיוגוסלביה, ולאחר מכן חלק מהקונפדרציה של סרביה ומונטנגרו, ושחקני כדורמים מונטנגרים היו חברים בנבחרת יוגוסלביה בכדורמים. ב-2006 הכריזה מונטנגרו על עצמאותה, וזמן קצר אחר כך הוקמה נבחרת הכדורמים שלה. בדצמבר אותה שנה התקיים המשחק הראשון שלה, משחק ידידות מול איטליה, בו הפסידה 11-10.

הטורניר החשוב הראשון בו השתתפה מונטנגרו היה אליפות אירופה שנערכה במאלגה ב-2008. כבר בטורניר זה הצליחה מונטנגרו להעפיל למשחק הגמר, בו ציפתה לה נבחרת סרביה, למשחק טעון. מונטנגרו ניצחה 5-6 לאחר הארכה, והוכתרה כאלופת אירופה. בהמשך השנה השתתפה הנבחרת גם באולימפיאדת בייג'ינג (2008). היא הפסידה לנבחרת הונגריה בחצי הגמר, ובמשחק על מדליית הארד התמודדה שוב מול נבחרת סרביה. הפעם ידם של הסרבים הייתה על העליונה, המונטנגרים סיימו במקום הרביעי, והחמיצו הזדמנות לזכייה במדליה אולימפית ראשונה בהיסטוריה של מונטנגרו.

בשנת 2009 השתתפה מונטנגרו לראשונה באליפות העולם, שנערכה ברומא, וסיימה במקום התשיעי. באליפות אירופה שנערכה בזגרב ב-2010 לא הצליחה לשמור על תוארה, הפסידה לסרביה 6-5 בשלב רבע הגמר, וסיימה במקום החמישי. גם באליפות העולם שנערכה בשאנגחאי ב-2011 הודחה בשלב רבע הגמר, בידי נבחרת קרואטיה, וסיימה במקום השביעי. באליפות אירופה שנערכה באיינדהובן ב-2012 גברה על הונגריה בהארכה בחצי הגמר, והעפילה למשחק נוסף מול סרביה במשחק הגמר. הסרבים ניצחו 9-8, ומונטנגרו זכתה במדליית הכסף.

בין 2007 ל-2011 שיחקה מונטנגרו במסגרת הליגה העולמית בכדורמים. בשנת 2009 זכתה במדליית הזהב (לאחר ניצחון על קרואטיה) ובשנת 2010 זכתה במדליית הכסף (לאחר הפסד לסרביה).

ראו גם
------

* כדורמים באליפויות העולם

קישורים חיצוניים
----------------

ויקישיתוף מדיה וקבצים בנושא **נבחרת מונטנגרו בכדורמים** בוויקישיתוף
* 

* אתר האינטרנט הרשמי של נבחרת מונטנגרו בכדורמים
* התאחדות הכדורמים והשחייה של מונטנגרו (במונטנגרית)
**שוק אלברט קאופ** (בהולנדית: **Albert Cuypmarket**) הוא שוק רחוב יומי הממוקם בשכונת דה פייפ (De Pijp) ברובע דרום אמסטרדם של העיר אמסטרדם שבהולנד.

הרחוב והשוק נקראים על שם אלברט קאופ, צייר מהמאה ה-17.

היסטוריה
--------

השוק נוסד בתחילת המאה ה-20 מאוסף רופף של רוכלי רחוב ודוכנים. הסוחרים בשוק התחילו את עבודתם לפני עלות השחר, קנו את הסחורה שלהם ומכרו בשוק.

סולידריות ועזרה הדדית היו המוטיב הראשי של השוק, עם הזמן כאשר השוק גדל המקום לא תפקד בצורה הולמת וחוקית, דבר זה גרם לאי סדר.

בשנת 1905 החליטה המועצה להקים שוק מסודר, תחילה נערך בערבי שבת בלבד ובשנת 1912 החל לעבוד במתכונת יומית שישה ימים בשבוע.

במקור הרחוב היה פתוח לכולם, אך הרחוב נסגר לחלוטין לתנועת כלי רכב בשעות שוק.

בשנות ה-60 וה-70 שוק אלברט קאופ היה הגדול ביותר בהולנד.

כיום שוק אלברט קאופ הוא אטרקציה תיירותית חשובה, מונה כ-300 דוכנים: עופות, דגים, מאפים, פירות, ירקות, פרחים, בגדים, מוצרי חשמל ותכשיטים. 

השוק זוכה לביקורים של כ-20,000 לקוחות ביום,
שוק אלברט קאופ נחשב לשוק השבועי הגדול ביותר באירופה. 

בשנת 2005 חגג השוק את יום הולדתו ה-100 ובנוסף לדוכנים ניתן למצוא בתי קפה רבים, מסעדות קטנות וגדולות עם מטבח בינלאומי, חנויות מיוחדות לטבעוניים ומוצרים ירוקים, ביגוד, מוצרי חשמל ופריטים אחרים.

בעבר היה זה שוק של פועלים אך כיום זהו מקום רב תרבותי עם אווירה בינלאומית.

גלריית תמונות
-------------

* רחבת השוקרחבת השוק
* דוכן שְטְרוּפְּוַואפֶלדוכן שְטְרוּפְּוַואפֶל
* עמדת גבינותעמדת גבינות
* רחבת השוקרחבת השוק

קישורים חיצוניים
----------------

ויקישיתוף מדיה וקבצים בנושא **שוק אלברט קאופ** בוויקישיתוף
* אתר האינטרנט הרשמי של שוק אלברט קאופ
**צוות הווי פיקוד דרום** הוקם בשנות ה-50 לאחר שפורקה להקת פיקוד הדרום של יעקב בודו. לאחר פירוק הלהקה הגדולה, החלו להופיע צוותים קטנים בפיקוד הדרום, שלעיתים רבות הופיעו יחד, ולא הייתה בפיקוד להקה גדולה כמו שהיו לשאר הפיקודים.

היסטוריה
--------

הצוות המשיך להופיע במתכונת של צוותים קטנים בפיקוד דרום עד 1967, ובין חברי הצוות בשנות ה-60, בשלהי הפירוק, נמנו ציפי שביט, דני גרנות, דני גולן, ציון צדוק ועוד. לאחר שחרורם, גולן וצדוק המשיכו לפעול יחד, ופעלו כצוות אזרחי שנקרא "צמד דרום" על שם הצוות הצבאי שהיו בו.

התנהלות הצוותים הללו נמשכה כאמור עד 1967. לאחר מלחמת ששת הימים איים אלוף פיקוד הדרום ישעיהו גביש שאם לא ירחיבו את הצוותים המאוחדים ללהקה גדולה באופן קבוע, יפורקו כל הצוותים בפיקוד. גביש עשה זאת על מנת לזרז הקמת להקה גדולה, ורצה לראות להקה מצליחה ומקצועית בדיוק כמו שהיו לשאר הפיקודים והחילות.

על כן פורקו כל גופי הבידור ובשנת 1968 הוקמה מחדש הלהקה הגדולה של הפיקוד. הלהקה הגדולה המשיכה לפעול עד 1975, כשב-7 השנים הללו היא הוציאה תקליטים רבים, שירים שהפכו ללהיטים, וכן הכשירה זמרים ושחקנים רבים (בנות ובנים) שהתחלפו בלהקה בין המחזורים.

המחזור האחרון של 1975 מנה את הופעות התוכנית האחרונה. בסיומה, הלהקה פורקה, וארבעה מחבריה חברו יחד והקימו מחדש את צוות הווי פיקוד דרום. הרביעייה מנתה את נתן דטנר, אוהד בוכמן, נתן נתנזון ודורון מזרחי (מזר), ואותם כינו "רביעיית הפרר ז'אק". בשנת 1976 הם הפיקו את התוכנית **"פגישה מחודשת עם הפרר ז'אק"** שכללה בעיקר קאברים של שירי חבורת הזמר הצרפתית, הפרר ז'אק (Les Frères Jacques), שביצעו קודם לכן רביעיית מועדון התיאטרון. בסוף אותה שנה, הצוות הוריד מן הפרק את התוכנית, אבל המשיך להופיע ברחבי הארץ, במוצבים שהיו בסיני, בגולן ובבקעה.

לפני תום פעילותו ב-1978, זכורה הופעה של הצוות במופע הטלוויזיה **"שלושים שנות זמר בצה"ל"** של הערוץ הראשון בהנחייתו של חיים טופול. הרביעייה הופיעה על הבמה עם השיר "תותחים במקום גרביים" יחד עם גבי עמרני, חנן גולדבלט, וטוביה צפיר, בוגרי להקת הנח"ל.

הצוות פורק באותה שנה.

| להקות צבאיות בישראל |
| --- |
| מלחמת העצמאות | הצ'יזבטרון • חישטרון • הלהקה הצבאית הארצית • להקת הכרמל • להקת איילון
הרכבים קטנים: להקת אלכסנדרוני • להקת חיל הים • הצמד עדה וניניו • להקת צלילי הקסם • להקת תל ליטוינסקי |
| להקות צבאיות | להקת הנח"ל • להקת פיקוד הצפון • להקת פיקוד המרכז • להקת פיקוד הדרום • להקת חיל הים • להקת גייסות השריון |
| צוותי הווי | צוות הווי הנח"ל • צוותי הווי פיקוד מרכז • צוותי הווי פיקוד צפון • צוות הווי פיקוד דרום • להקות חיל האוויר • צוותי הווי גייסות השריון • להקת חיל התותחנים • מקהלת הרבנות הצבאית • צוות הווי הנדסה קרבית • צוות הווי פיקוד ההדרכה • להקת הגדנ"ע • להקת חינוך מיוחד • להקת קיטבג • להקת חילות השדה • להקת החמ"ניות |
**פּמפילוס הקדוש מקיסריה** (ביוונית: **Πάμφιλος**; המחצית השנייה של המאה ה-3 – 16 בפברואר 309), היה בישוף קיסריה, מגדולי פרשני המקרא הנוצריים בימיו. ייסד את הספרייה הנוצרית שבעיר, הוביל את בית הספר התאולוגי ונחשב לאחד מאבות הכנסייה.

פמפילוס היה חברו ומורו של אוסביוס מקיסריה שכתב עליו חיבור שאבד ואיזכר אותו בספרים אחרים שכתב. בשל חברותם כונה אוסביוס גם בשם "אוסביוס פמפילי", כלומר "אוסביוס חברו של פמפילוס". על פי הספר "על המרטירים של פלשתינה" (de martyribus palaestinae), פמפילוס נולד בערך בשנת 250 למשפחה עשירה ומכובדת בביירות. יש גרסה הטוענת שחילק את כל רכושו לעניים אולם סברה זו עומדת בסתירה עם העובדה שתמך בספרייה של קיסריה ובחוקרים שעבדו בה.

על פי הפטריארך פוטיוס הראשון בחיבורו "ביבליותקה", למד פומפילוס בבית הספר התאולוגי של אלכסנדריה אצל פיאריוס (אנ'), מחסידיו של אוריגנוס. לאחר מכן התיישב בקיסריה והפך לכומר בכנסיית העיר.

לפי אוסוביוס, פמפילוס נאסר ב-307 כשלא הסכים להקריב קרבן לקיסר הרומי ואחרי שנתיים בכלא הוצא להורג. פמפילוס נחשב לקדוש על ידי הכנסייה הקתולית והכנסייה האורתודוקסית המזרחית. יום חגו נחגג ב -16 בפברואר וב-1 ביוני.

לקריאה נוספת
------------

* Eusebius von Caesarea, Märtyrer von Palästina
* N. Wilson: Photius, The Bibliotheca; Gerald Duckworth, London 1994; מסת"ב 0-7156-2612-4.

קישורים חיצוניים
----------------

ויקישיתוף מדיה וקבצים בנושא **פמפילוס** בוויקישיתוף

* The Persecution of Diocletian
* St. Pamphilus of Cæsarea באנציקלופדיה הקתולית

הערות שוליים
------------

1. ↑  הגיית השם ביוונית: פ֫מפילוס, במלעיל דמלעיל (ההטעמה בהברה הראשונה).

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007327077205171
* BIBSYS: 6097795
* BnF: cb121692655 (data)
* CiNii: DA03667606
* GND: 118873865
* ICCU: BVEV052722
* ISNI: 0000 0001 0908 7729
* LCCN: nr2002032339
* NKC: xx0026139
* NLA: 35198807
* NTA: 237774313
* RERO: 02-A012515957
* SELIBR: 326140
* SUDOC: 060239921
* Trove: 861485
* VcBA: 495/2844
* VIAF: 64047121
* WorldCat: lccn-nr2002032339

 |
הטרמינל החדש
**נמל התעופה הבין-לאומי של קראסקו**/גנרל סיסאריו ל. בריסו (בספרדית: **Aeropuerto Internacional de Carrasco**) הוא נמל התעופה הראשי והגדול ביותר של אורוגוואי. הוא ממוקם בסיודד דה לה קוסטה, במרחק 5.2 ק"מ מעיר הבירה מונטווידאו. שימש כבסיס הפעולה המרכזי של חברת התעופה הלאומית האורוגוואית פלונה עד סגירתה, וכיום הוא משמש כבסיס המרכזי של רוב חברות התעופה הפועלות אורוגוואי.

בשנת 2008 עברו בנמל התעופה 1,236,415 נוסעים, ו-24,700 טון מטען.

היסטוריה
--------

נמל התעופה הבינלאומי של קראסקו נפתח בשנת 1947. בשנת 2003 העבירה ממשלת אורוגוואי את הנהלת והפעלת נמל התעופה לחברת פוארטה דל סור (.Puerta del Sur S.A) של קבוצת קורפורסיון אמריקה. ב-15 בנובמבר 2009 נפתח הטרמינל החדש על ידי נשיא אורוגוואי דאז טאבארה ואסקס והנשיא הקודם חורחה באז'ה איבנייס.

חברות תעופה ויעדים
------------------

בנמל התעופה פועלות 16 חברות תעופה, המפעילות טיסות סדירות ל-24 יעדים באורוגוואי, ארגנטינה, ברזיל, צ'ילה, פרגוואי, פרו, קולומביה, פנמה וכן למיאמי, פריז ומדריד. כמו כן פועל בנמל התעופה טרמינל של מטען שבו פועלות 13 חברות תעופה (נכון לנובמבר 2010).

ראו גם
------

* פלונה

קישורים חיצוניים
----------------

ויקישיתוף מדיה וקבצים בנושא **נמל התעופה הבינלאומי של קראסקו** בוויקישיתוף
* אתר נמל התעופה
מנואל גוסאלס
**מנואל דל רפוחיו גונסאלס פלורס** (בספרדית: **Manuel del Refugio González Flores**; ‏18 ביוני 1833 - 10 באפריל 1893) היה גנרל ופוליטיקאי מקסיקני, נשיא מקסיקו ה-31.

גונסאלס נולד בעיר מטמורוס שבמדינת טמאוליפס ב-18 ביוני 1833. לפני כהונתו כנשיא המדינה מילא גונסאלס תפקידים חשובים, בעיקר צבאיים; הוא שירת כלוטננט במלחמת ארצות הברית–מקסיקו, ובמלחמת הרפורמה כגנרל בשירות המפלגה השמרנית.

הוא החל לעסוק בפוליטיקה, תחילה המדינתית ואחר כך הארצית וכיהן במשרות רמות: מושל מיצ'ואקאן (1877) ומושל גואנחואטו (1885), ושר המלחמה והצי בשנים 1878–1879.

כשנבחר גונסאלס בשנת 1880 לנשיאות מקסיקו, היה הראשון האדם הראשון מטמאוליפס שנבחר לנשיאות בקולות הבוחרים בבחירות דמוקרטיות. תושב אחר של המדינה, אמיליו פורטס חיל, היה לנשיא ביניים של המדינה ב-1928 לאחר רצח אלווארו אוברגון.

לאחר פרישתו בתום קדנציה אחת מן הנשיאות, בשנת 1884, נבחר גונסאלס "פה אחד" לכהן שוב כמושל מדינת גואנחואטו, תפקיד אותו מילא עד פטירתו ב-10 באפריל 1893.

קישורים חיצוניים
----------------

ויקישיתוף מדיה וקבצים בנושא **מנואל גונסאלס** בוויקישיתוף
* הידיעה על מותו, במהדורה המודפסת של "הניו יורק טיימס", 11 באפריל 1893
* מנואל גונסאלס, באתר אנציקלופדיה בריטניקה (באנגלית)

|  |  |  |
| --- | --- | --- |
| **הקודם**:**פורפיריו דיאס** |  **נשיא מקסיקו** 1880 – 1884 | **הבא**:**פורפיריו דיאס** |

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007459355705171
* BNE: XX977585
* BnF: cb133345033 (data)
* GND: 13668355X
* ISNI: 0000 0000 5951 7507
* LCCN: n78089798
* NTA: 18670609X
* SNAC: w61r7szf
* SUDOC: 138759855
* VIAF: 3739785
* WorldCat: lccn-n78089798

 |
**שִּׁרְיָנִיִּים** או **נקייניים** וגם **לוריקרידיים** (שם מדעי: *Loricariidae*), היא משפחה של דגים מסדרת השפמנונאים. במשפחה זו יותר מ-90 סוגים ומעל 680 מינים והמספר הולך וגדל מדי שנה.

דגים אלה הם יצורים הצמודים לקרקעית הנהרות והם שואבים פסולת או חומרים אכילים שונים מהקרקעית. הם חיים רק בנהרות של היערות הטרופיים של פנמה, קוסטה ריקה ואמריקה הדרומית. חלקם חיים בנהרות מהירים ואחרים בנהרות איטיים יותר. הם נפוצים משני צידי הרי האנדים.

לדגים אלה מבנה גוף מגוון ושונה מאוד אחד מהשני, כשחלקם בעלי גוף עבה וקשקשים נרחבים ואחרים צרים ורזים וסנפיריהם קטנים. לחלקם זנבות ארוכים ולאחרים זנבות צרים. רבים מהם, ממיני האקווריום בעלי צבע שחור ומנוקד או מפוספס בלבן. חלקם כמו הסוג Panaque, יכולים לגדול לאורך ל-100 ס"מ ואילו אחרים באורך של 2 ס"מ בלבד. הם ניזונים מצמחייה או מחומר אורגני מקרקעית הנהר על ידי שאיבה באמצעות השפתיים הגדולות שלהם.

מספר מינים במשפחה ניזונים מאצה אותה הם מעכלים בעזרת חיידקים השוכנים בבטנם. כמה מינים הם מהדגים היחידים בעולם המתמחים באכילת עצה של ענפים טבועים.

רבים מדגים אלו משמשים דגי נוי באקווריום והם מנקים את הזכוכית או עצמים שונים במיכל.

מיון
----

* משפחה **שרייניים** (Loricariidae)
	+ תת-משפחה Subfamilies
	+ תת-משפחה Delturinae
	+ תת-משפחה Hypoptopomatinae
	+ תת-משפחה Hypostominae
	+ תת-משפחה Lithogeneinae
	+ תת-משפחה Loricariinae
	+ תת-משפחה Neoplecostominae
	+ תת-משפחה Otothyrinae

גלריה
-----

* 
* 
* 
*

קישורים חיצוניים
----------------

ויקישיתוף מדיה וקבצים בנושא **שרייניים** בוויקישיתוף

|  |  |
| --- | --- |
| מזהים טקסונומיים עריכת הנתון בוויקינתונים | 
* EOL
* ADW
* ITIS
* NCBI
* GBIF
 |

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007536145305171

 |
בפוליטיקה, **שִרְיוּן** הוא הבטחת מקום ברשימתה של מפלגה המתמודדת בבחירות לנציגיה של מפלגה מסוימת המתמודדת במסגרת אותה רשימה, למגזר מסוים, לאדם מסוים או לבעל תפקיד מסוים.

שריון ברשימה המאגדת מפלגות
--------------------------

שריון מקומות לנציגיה של מפלגה נעשה כאשר הרשימה מאגדת בתוכה מספר מפלגות השומרות על מעמד ומוסדות עצמאיים. רשימת ישראל אחת, שהתמודדה בבחירות לכנסת ה-15, התבססה על מפלגת העבודה, אך מספר מקומות ברשימתה שוריינו לנציגי מפלגות גשר ומימד שהתמודדו עמה ברשימה משותפת. בבחירות לכנסת ה-14 שוריינו ברשימת הליכוד מקומות למפלגות גשר וצומת.

שריון למגזרים
-------------

שריון מקום למגזר מסוים נועד להבטיח כי מגזרים שונים באוכלוסייה יזכו לייצוג ברשימת המפלגה. מפלגות המנהיגות בחירות מקדימות, דוגמת הליכוד או העבודה, שריינו ברשימותיהן במערכות בחירות שונות מקומות לנשים, עולים חדשים, מיעוטים או נציגי המחוזות השונים של המפלגה. למשל, בבחירות לכנסת ה-18 שריין הליכוד, בין היתר, את המקום ה-22 ברשימתו לנציג מחוז הצפון ואת המקום ה-23 לנציג המיעוטים, ואילו בעבודה שוריינו, בין היתר, המקום ה-12 לנציג המושבים והמקום ה-13 לנציג הקיבוצים.

במקרים מסוימים החליפה המפלגה את השריון בשיטה אחרת - הבטחת ייצוג. לפי שיטה זו, לא מוקצה מקום מסוים לבן המגזר המסוים, אלא נקבע כי רק אם לא ייבחר אף מועמד מאותו מגזר במקום גבוה יותר מהמקום שנקבע, יוקצה המקום למגזר.

שריון לאדם מסוים
----------------

שריון מקום לאדם מסוים נעשה משיקולים פוליטיים פנים-מפלגתיים. מפלגת קדימה שריינה את המקום השני ברשימתה בבחירות לכנסת ה-18 לשאול מופז, העבודה שריינה לשמעון פרס את המקום השלישי ברשימתה בבחירות לכנסת ה-16 והליכוד שריין את המקום השני ברשימתו בבחירות לכנסת ה-17 לסילבן שלום.

לעיתים משוריין מקום מסוים לאדם בשל תפקיד שהוא נושא בו. מקובל כי יו"ר המפלגה אינו מתמודד בבחירות מקדימות על מקום ברשימה, והוא מוצב במקום הראשון בה. באופן מסורתי, שריינה מפלגת העבודה את המקום השביעי ברשימתה למזכ"ל המפלגה, ובעבר שריינה גם מקום למזכ"ל ההסתדרות.

ראו גם
------

* העדפה מתקנת
* פריימריז (בחירות מקדימות)
* פוליטיקה של ישראל

קישורים חיצוניים
----------------

* עופר קניג ואסף שפירא, שריונים ברשימות המפלגות – פגיעה בדמוקרטיה הפנים מפלגתית או הבטחת ייצוגיות?, המכון הישראלי לדמוקרטיה
פירוש נוסף ערך זה עוסק בפציעה שטחית בעור או פגיעה שטחית בחפץ. אם התכוונתם למשמעות אחרת, ראו סריטה (פירושונים).
**שׂריטה** (נכתב גם: **סריטה**) היא פציעה שטחית, דקה וארוכה, בעור או פגיעה שטחית, דקה וארוכה, בחפץ, שנוצרה בעצם חד, כגון סכין או ציפורן.

שׂריטה נגרמת כתוצאה מהתקלות בעצם חד, או ביוזמתו של השורט (למשל גירוד או סריטה שגורם חתול באמצעות ציפורניו, שעלולה לגרום למחלת שריטת החתול). 

טיפול בשׂריטה בעור כולל חיטוי באמצעות נוזל מתאים וחבישה באמצעות אגד מדבק. 

שׂריטה בחפץ פוגעת ביופיו אך בדרך כלל אינה פוגעת בתפקודו. שׂריטה בתקליט או בתקליטור משבשת את נגינתו. 

בהשאלה משמשת המילה לתיאור הפרעה נפשית קלה.

בהלכה
-----

לא תתגודדו היא מצוות לא תעשה המופיעה בתורה (ספר דברים, פרק י"ד, פסוק א') ועיקרה שלא לפצוע את הגוף בשריטה או בחבורה לאות אבל על המת. האיסור חל על גברים ונשים כאחד. אמנם בפסוק כתוב שהאיסור הוא לשרוט לאות צער על אדם שנפטר, אך הרמב"ם פסק שאסור לשרוט אף לצורך עבודה זרה: "גדידה ושריטה אחת היא וכשם שהיו העכו"ם שורטים בבשרם על מתיהם מפני הצער כך היו חובלין בעצמם לעבודת כוכבים".

השורט את עצמו בעקבות צער על אובדן ממון אינו עובר בלאו, אך זהו דבר אסור ומאוס.

פעולת הטפת דם ברית, הנעשית כאשר אין אפשרות לבצע את תהליך המילה כהלכה, כגון בתינוק שנולד כשהוא נימול או בגוי נימול שרוצה להתגייר, נעשית בשריטה קלה במקום המילה, באמצעות מחט או חוד סכין מעוקרים.

קישורים חיצוניים
----------------

| מיזמי קרן ויקימדיה |
| --- |
| ויקימילון ערך מילוני בוויקימילון: **שריטה** |
| ויקישיתוף תמונות ומדיה בוויקישיתוף: **שריטה** |

* טיפול ביתי: איך לרפא שריטות וחתכים?, באתר BeOK

הערות שוליים
------------

1. ↑  משנה תורה לרמב"ם, ספר המדע, הלכות עבודה זרה וחוקות הגויים, פרק י"ב, הלכה י"ג
2. ↑  ספר החינוך תסז
**שריד אפל** הוא סרט אימה-פנטזיה משנת 2010 שביים לורנצו סנה בכיכובו של ג'יימס פריין. הסרט ספג ביקורות רעות לרוב.

עלילה
-----

בשנת 1099 בחרמון, מצפון לירושלים, סר גרגורי, אביר אנגלי, מוצא שריד קדושים עתיק לאחר מסע צלב ארוך. השריד הוא חלק מהצלב שעליו נצלב ישו. הוא וחבורת האבירים שלו לוקחים את השריד לרומא כפרס להשתתפותם בלחימה בארת הקודש. הם נעים בספינה לרומא.

ספינותיהן פוגעות בסערה והצוות נסחף מעל הסיפון, הספינה סוטה מהמסלול ונפלטת לחוף. האבירים נוטשים את הספינה. הם מוצאים קבוצה של אזרחים המוגנים על ידי להקה קטנה של טורקים, בני בריתם, שהובסו בקרב. האבירים נכנסים פנימה ומביסים את התוקפים, ושני טורקים, חסן וספא, מצטרפים לקבוצתם יחד עם האזרחים, שאחת מהם שמה רבקה. הטורקים ממליצים על דרך אחרת לרומא דרך היבשה במקום מעבר לים.

הם מקימים מחנה ללילה ואחד האבירים נתקף על ידי שטן על טבעי ונעלם. הם מוצאים את האביר תלוי על עץ. הנזיר ג'ורג', מקבוצת האזרחים, משער כי עבודתו של השטן היא שרוצה להשמיד את השריד. מאות עורבים מתים יורדים מהשמיים ופוגעים באחד האבירים.

רוברט, אחד האבירים, פותח את התיבה שבה נמצא השריד כשהוא מוקסם ממנו. אבל ברגע שהוא פותח אותה הקבוצה מותקפת על ידי קבוצה של זאבי בר ואחד מהם נהרג. רוברט חותך את עצמו על השריד והוא חוטף חום מהפצע.

הם מוצאים חווה שבה הם נתקלים במכת ארבה, האבירים מצליחים להתבצר בפנים, אולם כמה מהאזרחים נהרגים. כעת מתחיל גרגורי להאמין להשערה שהשטן מנסה להרוג אותם ולהרוס את השריד.

הם מגיעים למנזר, בו רוברט מצליח לנוח ולהתאושש מהחום שלו. גרגורי מציג את השריד לאב המנזר, המכריז עליו כעל שריד אמיתי. הוא מודיע להם כי האותיות על השריד הן קללה אשר מושכת אליהם את הרוע. הנזירים במנזר נגועים בקללה ותוקפים את האבירים, נושכים ושורטים אותם. הטורקים נכנסים פנימה ומסייעים לאבירים בהריגת הנזירים. גרגורי מנסה להרוס את השריד, אולם השריד אינו מושפע מכל מה שהוא עושה לו. גרגורי וחסן מחליטים כעת שהם צריכים לחזור לארץ הקודש שבה ניתן להכיל את רוע השריד.

החום של רוברט חוזר ומשגע אותו, בטירוף שלו הוא תוקף את אחד האזרחים לפני שמתמוטט. האבירים בונים אלונקה לשאת אותו. הם נעים כל הלילה, כאשר הם מותקפים על ידי שטן מעופף כמו מפלצת. ג'ורג' מצטט מהתנ"ך כדי לעצור אותו אולם הוא נושם אש ומת. חסן יורה בשטן בחץ המרחיק אותו. גרגורי קובר את השריד בתקווה להסתתר ובהמשך לחזור עם צבא כדי להרוג את השטן.

בלילה רוברט הופך לשד, מגדל מחושים ותוקף את פול. גרגורי דוחף את רוברט מקצה המצוק. הם ממשיכים למחרת. השריד מגיח מהאדמה מולם וגורם למפולת שלגים אשר הורגת את פול. רבקה מרימה את השריד ומחליטה שהם צריכים לקחת אותו.

הם נתקלים בעיירה שהוחרבה. הם מוצאים ניצול שאומר להם שכל זה היה עבודתו של השטן. אביר נוסף נדבק מהשטן, הוא תוקף את הניצול, חסן וספא לפני שגרגורי הורג אותו. כעת הניצולים היחידים, גרגורי ורבקה, מתייצבים כדי להרוג את השטן.

השטן תוקף אותם בלילה, גרגורי מנהל דו-קרב עם השטן. רבקה יורה לעברו חיצים באמצעות קשת, אך אין להם כל השפעה. לאחר מכן גרגורי משתמש בשריד, ודוקר איתו את השטן. האפקט הדתי של השריד גורם לשטן להתפוצץ, להרוג אותו ולהרוס את השריד.

שחקנים ודמויות
--------------

* ג'יימס פריין בתפקיד סר גרגורי
* קלימנסי ברטון-היל בתפקיד רבקה
* טום בסדן בתפקיד רוברט
* אלי חאן בתור חסן
* מריה קרן בתפקיד סאפה
* סמואל ווסט בתפקיד הכומר ג'ורג'
* כריסטיאן קוק בתפקיד פול
* אטאנס סרברב בתפקיד ארתור

קישורים חיצוניים
----------------

* "שריד אפל", במסד הנתונים הקולנועיים IMDb (באנגלית)
* "שריד אפל", במסד הנתונים הקולנועיים KinoPoisk (ברוסית)
* אתר BBFC
ספינת ביון של הצי הגרמני
**ספינת ביון** היא כלי שיט המיועד לאסוף מודיעין, בדרך כלל דרך אמצעי האזנה אלקטרוניים. לעיתים מחדירים מרגלים או כוחות מיוחדים באמצעות ספינות ריגול.

ספינות ביון מופעלות בדרך כלל על ידי ממשלות. עלות הפעלתן רבה והן דורשות ציוד ייעודי. בדרך כלל הן חלק מן הצי של אותה מדינה, אך לעיתים הן מופעלות על ידי סוכנויות ביון וקיימים מקרים בהם ספינות ביון התחזו לגופים מסחריים אזרחיים, למשל לספינות דיג (אשר נותרות לעיתים קרובות באותו מקום תקופה ארוכה).

ספינות ביון למעקב אלקטרוני קיימות לפחות מתקופת המלחמה הקרה. הן שימשו בין היתר למעקב אחר ניסויים בנשק גרעיני ואחר שיגורי טילים (במיוחד טילים בליסטיים בין-יבשתיים). לספינות ביון תפקיד חשוב בלוחמה נגד צוללות ותפקיד נוסף שלהן הוא מעקב וזיהוי צוללות. ארצות הברית הפעילה כ-80 ספינות ביון שפעלו במישור זה (בהסוואה של ספינה למחקר סביבתי), בעוד שברית המועצות הפעילה כ-60 ספינות ביון בתפקיד זה (במסווה של מחקר הידרוגרפי). ברית המועצות השתמשה גם בצי הדייג שלה בשנות ה-80 והתקינה בספינות דיג אמצעי אלינט וסיגינט.

בזירה הימית במלחמת יום הכיפורים באזור מזרח הים התיכון פעלו מספר אוניות ביון סובייטיות ביניהן "קרים" שיצאה סמוך לפרוץ המלחמה מנמל פורט סעיד להיערכות באזור תנועת הכוחות הישראלים.

מאפריל 2006 הצי הצרפתי משתמש ב-דיופיי דה לום (A 759)

מקרים בהם נפגעו צוותי ספינות ביון בעבודתם: 

* **תקרית ליברטי** - ב-8 ביוני 1967, ביומה השלישי של מלחמת ששת הימים הותקפה ספינת הביון USS Liberty של צי ארצות הברית בידי צה"ל. בהתקפה נהרגו 34 מלחים אמריקנים ו-171 נפצעו. המתקפה יצרה קרע ביחסי ארצות הברית–ישראל.
* **פרשת פואבלו** - מלחי ה-USS Pueblo נתפסו על ידי כוחות קוריאה הצפונית והוחזקו בשבי זמן רב.

קישורים חיצוניים
----------------

ויקישיתוף מדיה וקבצים בנושא **ספינת ביון** בוויקישיתוף

הערות שוליים
------------

1. ↑  מקור בוויקיפדיה בשפה האנגלית: The Ferret Fleets - Time, Friday 02 February 1968
2. ↑  מקור בוויקיפדיה בשפה האנגלית: Moscow's South Pacific Fishing Fleet Is Much More Than It Seems - Kim, Byung Ki; The Heritage Foundation, Asian Studies Backgrounder No. 80 September 6, 1988.
3. ↑  "דיופיי דה לום (A 759)" defense.gouv.fr/marine/equipements/batiments-de-soutien/batiments-specialises/d-experimentations/dupuy-de-lome-a-759
4. ↑  "דיופיי דה לום (A 759)" web.archive.org/web
**אבל ריצ'רד קיוויאט** (באנגלית: **Abel Richard Kiviat**;‏ 23 ביוני 1892 – 24 באוגוסט 1991) היה אתלט יהודי-אמריקאי, אלוף אולימפי בעל שתי מדליות אולימפיות ושיאן עולם בריצת 1500 מטר.

קורות חיים
----------

קיוויאט נולד במנהטן שבניו יורק לזלדה ומוריס. היה חבר במועדון האתלטיקה האירי-אמריקאי שכלל אתלטים יהודים אלופים אולימפיים נוספים כמו מאיר פרינסטיין ואלווה מאייר.

### שיאן עולם

בתוך 13 ימים קבע קיוויאט 3 שיאי עולם בריצת 1500 מטר. בתחרות אתלטיקה שנערכה בניו יורק בסוף מאי 1912 הוא קבע בריצת 1500 מטר שיא עולם חדש של 3:59.2 דקות, שיפור לשיא העולם בן ה-4 שנים של הרולד וילסון מבריטניה (3:59.8 דקות). שבוע לאחר מכן, הוא שיפר את שיאו והעמיד אותו על 3:56.8 דקות. שבוע לאחר מכן במבחנים האמריקאים לאולימפיאדה שנערכו בקיימברידג' שבמסצ'וסטס הוא שיפר בשלישית את שיא העולם והעמיד אותו לבסוף על 3:55.8 דקות, תוך שהוא ממשיך לרוץ ולקבע שיא אישי בריצת מייל 4:15.6 דקות (0.2 שניות לאט משיא העולם). שיא העולם שקבע מוגדר על ידי התאחדות האתלטיקה הבינלאומית כשיא העולם הראשון המוכר בריצה זו, שיא עולם זה החזיק מעמד 5 שנים עד שנשבר על ידי יוהאן זנדר משוודיה (3:54.7 דקות) והחזיק מעמד כשיא אמריקאי עד שנת 1928.

### אלוף אולימפי

באולימפיאדת סטוקהולם (1912) זכה קיוויאט במדליית זהב בריצת 3000 מטר קבוצתית ובמדליית כסף בריצת 1500 מטר בה החזיק בשיא העולם בתוצאה של 3:56.9 דקות, אחרי ארנולד ג'קסון מבריטניה שקבע שיא אולימפי חדש של 3:56.8 דקות ולפני בן ארצו נורמן טייבר (3:56.9 דקות).

בשנת 1991 נפטר קיוויאט בלייקהרסט שבניו ג'רזי מסרטן הערמונית. לפני מותו הוא היה הספורטאי האמריקאי האולימפי המבוגר ביותר.

תארים והשגים
------------

* בשנת 1984 זכה קיוויאט להכלל ביד לאיש הספורט היהודי.
* בשנת 1985 זכה קיוויאט להכלל בהיכל התהילה האמריקאי של האתלטיקה.

שיאים אישיים
------------

* ריצת 1500 מטר: 3:55.8 דקות **שיא עולם** (1912)
* ריצת מייל: 4:15.6 דקות (1912)

קישורים חיצוניים
----------------

ויקישיתוף מדיה וקבצים בנושא **אבל קיוויאט** בוויקישיתוף

* אבל קיוויאט, באתר הוועד האולימפי הבין-לאומי
* אבל קיוויאט, באתר olympedia.org
* אבל קיוויאט, באתר Track and Field (גברים)
* אבל קיוויאט, באתר "Find a Grave" (באנגלית)

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987010632309105171
* BnF: cb14975847s (data)
* GND: 140744207
* ISNI: 0000 0000 4065 3744
* LCCN: n2009000080
* VIAF: 29017741
* WorldCat: viaf-29017741

 |